钦定古今图书集成/明伦汇编/氏族典/第145卷 > 《廖用贤尚友录》 > 孙权
## 钦定古今图书集成/明伦汇编/氏族典/第145卷 > 《廖用贤尚友录》 > 孙权

按《吴志孙权传》：“权字仲谋，兄策既定诸郡时，权年十
五，以为阳羡长。郡察孝廉，州举茂才，行奉义校尉。建
安五年，策薨，以事授权。是时惟有会稽、吴郡、丹阳、豫
章、庐陵，然深险之地犹未尽从，而天下英豪在州郡，
宾旅寄寓之士，以安危去就为意，未有君臣之固。张
昭、周瑜等谓权可与共成大业，故委心而服事焉。曹”
公表权为讨卤将军，领会稽太守。十三年，征黄祖，枭
其首。荆州牧刘表死，曹公临其境，表子琮举众以降。
刘备使诸葛亮诣权，权遣周瑜、程普等与备破曹公
军。十四年，刘备表权行车骑将军，领徐州牧。二十二
年，权令徐详诣曹公请降。二十四年，权征关羽、潘璋、
司马马忠，获羽，遂定荆州。曹公表权为骠骑将军，假
节，领荆州牧，封南昌侯。二十五年，曹公薨，太子丕称
尊号，权使命称藩。十一月，策命权为吴王。黄武元年，
陆逊攻蜀，大破之，魏徵任子，权不受。黄龙元年，即皇
帝位。三年，会稽南始平言嘉禾生，改明年元，嘉禾赤
乌集于殿前，又改年赤乌。十三年，神人授书，告以改
年立后。太元元年，立皇后潘氏，大赦改年。二年二月，
改元为神凤，夏四月薨，时年七十一，谥曰“大皇帝。”